b"\n_START_ARTICLE_\nKevin Garnett\n_START_SECTION_\n\xc5\xbdivljenje\n_START_PARAGRAPH_\nKevin Maurice Garnett je bil rojen 19 Maja 1976 v kraju Greenville v  zvezni dr\xc5\xbeavi South Carolina.  Kevinova mama ni bila poro\xc4\x8dena z njegovim biolo\xc5\xa1kim o\xc4\x8detom in je morala sama skrbeti za njega in njegovi dve sestri. Garnettovi so \xc5\xbeiveli v ve\xc4\x8dinoma \xc4\x8drnski  \xc4\x8detrti Greenvilla poznani kot Nickeltown. _NEWLINE_Kevin je po o\xc4\x8detu podedoval ko\xc5\xa1arkarski talent, sam pa se je navdu\xc5\xa1il nad igro.  Njegov prvi idol je bil organizator igre pri Los Angeles Lakersih Magic Johnson. _NEWLINE_Ko se je kasneje njegova mama poro\xc4\x8dila z Ernestom Irbyjem, se je Kevin sre\xc4\x8dal s star\xc5\xa1em, ki ni maral ko\xc5\xa1arke in katerega \xc5\xa1port nasploh ni zanimal._NEWLINE_Kmalu po njegovem 12. rojstnem dnevu se je dru\xc5\xbeina preselila v mesto Maudlin. Tam se je spoprijateljil s skupino otrok, ki so delili njegovo navdu\xc5\xa1enje nad ko\xc5\xa1arko. Prvi\xc4\x8d se je z organizirano ko\xc5\xa1arko sre\xc4\x8dal leta 1991, in sicer v prvem letniku Maudlinove srednje \xc5\xa1ole. V sezoni je imel povpre\xc4\x8dje 12.5 to\xc4\x8dk, 14 skokov in 7 blokad na tekmo. _NEWLINE_Naslednje poletje se je pridru\xc5\xbeil AAU (Amateur athletic union) ekipi, ki jo je treniral Darren Gazaway. Tam se je okrepil fizi\xc4\x8dno in izbolj\xc5\xa1al je tudi svojo igro. V tistem \xc4\x8dasu je tudi za\xc4\x8del bli\xc5\xbeje opazovati Malika Sealy-ja, ki je igral na faksu St. John's, ker se je lahko poistovetil z njegovo dol\xc5\xbeino, hitrostjo in stilom igre. Kevin je za\xc4\x8del posnemati njegovo igro in je tudi spremenil svojo \xc5\xa1tevilko dresa v \xc5\xa1tevilko 21, kot jo je imel Sealy. _NEWLINE_V svojem tretjem letniku je bil Kevin imenovan gospod Ko\xc5\xa1arka Ju\xc5\xbene Karoline (Mr. Basketball of South Carolina) in je popeljal svojo ekipo do dr\xc5\xbeavnega prvenstva. Povpre\xc4\x8dje je imel 28.5 to\xc4\x8dk in 18.5 skokov. Maja 1994 pa se je za\xc4\x8delo Kevino ru\xc5\xa1it \xc5\xbeivljenje. V \xc5\xa1oli je izbruhnil pretep med belim in ve\xc4\x8d \xc4\x8drnimi u\xc4\x8denci in ker je Kevin bil v bli\xc5\xbeini ga je policija aretirala, tako kot vse ki so bili v bli\xc5\xbeini. Ta zgodba je polnila naslovnice v celotni zvezni dr\xc5\xbeavi in neko\xc4\x8d odli\xc4\x8den sloves Kevina Garnetta je bil poru\xc5\xa1en. Njegova mama je slutila da bo njen slaven sin bil dele\xc5\xbeen veliko pozornosti glede to\xc5\xbebe in je zato iskala pot iz Severne Karoline. Njihova vstopnica stran je kasneje bila prav Kevinova ko\xc5\xa1arka._NEWLINE_V poletju 1994 je Kevin zablestel za svojo AAU ekipo in jo popeljal do zmage na presti\xc5\xbenem tekmovanju Hoopfest Kentucky. Njegova predstava tam mu je prislu\xc5\xbeila povabilo na Nike Summer Camp, kjer je spoznal Ronnie Fieldsa, ki mu je predagal da bi se pridru\xc5\xbeil njemu na srednji \xc5\xa1oli Farragout v Chicagu. Tako so se Garnettovi preselili v Chicago, kjer je Kevin obiskoval zadnji letnik srednje \xc5\xa1ole Farragout. _NEWLINE_Tam je Kevin povedel ekipo do rekorda 28-2, mestnega naslova in dr\xc5\xbeavnega \xc4\x8detrfinala. Imenovan je bil dr\xc5\xbeavni srednje\xc5\xa1olski ko\xc5\xa1arkar leta (National High School Player of the Year) s strani USA Today in tudi imenovan je bil gospod Ko\xc5\xa1arka Illinoisa (Mr. Basketball of Illinois). Povpre\xc4\x8dno je dosegal 25.2 to\xc4\x8dk, 17.9 skokov, 6.7 podaj, 6.5 blokad in met iz igre je imel 66.6%._NEWLINE_Na McDonaldsovi vseameri\xc5\xa1ki srednje\xc5\xa1olski tekmi (McDonalds Highschool All-American tekmi) je bil imenovan najbolj napredovanega igralca potem ko je dosegel 18 to\xc4\x8dk, 11 skokov 4 podaje in 3 blokade in povedel zahodno selekcijo do zmage 123-115._NEWLINE_Po besedah enega izmed asistentov na srednji \xc5\xa1oli so Kevina v njegovem zadnjem letniku pri\xc5\xa1li gledat skavti iz vsaj 23 NBA ekip. Do tedaj je skok iz srednje \xc5\xa1ole direktno v NBA uspel le trem igralcem (Moses Malone, Darryl Dawkins in Bill Willoughby) in nazadnje pred 20timi leti. Kevin je pisal ACT 2 krat in obakrat je pisal preslabo da bi dobil \xc5\xa1tipendijo na faks v Divison 1, potem je pisal \xc5\xa1e tretji\xc4\x8d in vmes je Kevin na tiskovni konferenci oznanil da bo \xc5\xa1el v ligo NBA. _NEWLINE_Potem ko je bil izbran kot \xc5\xa1tevilka 5 v prvi rundi s strani Minnesota Timberwolves in je podpisal triletno pogodbo vredno 5.6 milijonov dolarjev, je dobil klic s strani srednje\xc5\xa1olskega trenerja, ki mu je sporo\xc4\x8dil, da je pisal dovolj dobro da bi lahko dobil \xc5\xa1tipendijo.\n_START_SECTION_\nSezona 1995-1996\n_START_PARAGRAPH_\nPrvo polovico sezone je prihajal iz klopi kot zamenjava za Christian Laettnerja in ko je kasneje Laettner izrazil nezadovoljstvo nad pozornostjo ki jo je organizacija posve\xc4\x8dala Kevinu, je bil zamenjan in tako je Kevin drugo polovico sezone igral v za\xc4\x8detni peterki. Kot \xc4\x8dlan za\xc4\x8detne peterke je imel povpre\xc4\x8dje 14 to\xc4\x8dk, 8.4 skokov, 2.26 blokadi in metom iz igre 53.3%.  V njegovi prvi sezoni je bil imenovan v drugo novinsko ekipo (NBA All-Rookie Second team) in je bil uvr\xc5\xa1\xc4\x8den na 15 mesto v NBA v blokadah na tekmo z vrednostjo 1.6.\n_START_SECTION_\nSezona 1996-1997\n_START_PARAGRAPH_\nNa draftu 1996 so Timberwolvsi pridobili igralca Stephona Marburyja, ki je bil Kevinov prijatelj v srednji \xc5\xa1oli z namenom da bi skupaj bila jedro za bodo\xc4\x8do ekipo Minnesote. S tem dodatkom se je ekipa konstantno izbolj\xc5\xa1evala. Kevin je dosegal povpre\xc4\x8dno 17 to\xc4\x8dk, 8 skokov in 2.1 blokadi na tekmo. Bil je tudi prvi\xc4\x8d izbran v All-star selekcijo. Timberwolvsi so zmagali 40 tekem in se tako prvi\xc4\x8d v zgodovini ekipe uvrstili v kon\xc4\x8dnico, ampak so bili v prvem krogu pora\xc5\xbeeni s strani Houston Rocketsov._NEWLINE_Ker je Kevinova pogodba potekla poleti 1998 je Minnesota \xc5\xbeelela izboriti dolgoro\xc4\x8dno pogodbo pred za\xc4\x8detkom sezone 1997-98. Vendar je Kevin \xc5\xa1okiral Minnesoto, ko je zavrnil \xc5\xa1estletno pogodbo vredno 103.5 milijona dolarjev, kar bi ga naredilo drugega najbolje pla\xc4\x8danega igralca v ligi za Michaelom Jordanom. Kasneje sta se strani strinjali s \xc5\xa1estletno pogodbo za 126 milijonov. Zaradi tak\xc5\xa1nih visokih pla\xc4\x8d in tudi drugih stvari je pri\xc5\xa1lo do lockouta leta 1998, kjer so na novo podpisali kolektivno pogodbo in \xc4\x8de bi Kevin po\xc4\x8dakal do konca sezone za podpis pogodbe bi bila pogodba omejena na nekaj \xc4\x8dez 70 milijonov.\n_START_SECTION_\nSezona 1997-1998\n_START_PARAGRAPH_\nTimberwolvsi so se ponovno izbolj\xc5\xa1ali v sezoni 1997-98, v kateri so zmagali 45 tekem. Marbury je tudi za\xc4\x8del negodovati nad podpisom nove pogodbe za dalj \xc4\x8dasa, saj bi njegova pogodba bila vedno manj vredna kot Garnettova. V tej sezoni je Kevin podrl rekord fran\xc5\xa1ize za skupne skoke v sezoni in je bil na 10 mestu v ligi z 9.6 skoki na tekmo. Bil je tudi eden izmed samo \xc5\xa1tirih igralcev ki so dosegli 100 ukradenih \xc5\xbeog in 100 blokad. Ponovno je bil izvoljen v  All-star selekcijo. Ponovno so pa bili Timberwolvsi izlo\xc4\x8deni v prvem krogu kon\xc4\x8dnice, tokrat s strani Seattle Supersonics ( trenutni Oklahoma City Thunder).\n_START_SECTION_\nSezona 1998-1999\n_START_PARAGRAPH_\nV naslednji sezoni se je zgodila menjava in ekipa je poslala Marburyja, dobila pa Terrella Brandona. Kljub spremembam v ekipi pa se je Kevin razvijal. V tej sezoni je bil na 11 mestu v NBA v to\xc4\x8dkah z 20.8 to\xc4\x8dk na tekmo, na 9 mestu v skokih z 10.4 skoki na tekmo, na 13 mestu v blokadah z 1.77 blokad na tekmo in imel je tudi 4.3 podaje. Imenovan je bil v tretjo ekipo lige (All-NBA third team). Vendar je ekipa ponovno pri\xc5\xa1la v kon\xc4\x8dnico na 8 mestu in bila izlo\xc4\x8dena v prvem krogu s strani San Antonio Spursov.\n_START_SECTION_\nSezona 1999-2000\n_START_PARAGRAPH_\nV sezoni 1999/2000 je Kevin postal \xc5\xa1ele drugi igralec v zadnjih 15 letih ki je povpre\xc4\x8dno dosegal 20 to\xc4\x8dk, 10 skokov in 5 podaj. Imenovan je bil igralec tedna 3x, igralec meseca januarja in glasovan je bil v prvo ekipo lige  (All-NBA First Team) in v prvo obrambno ekipo (All-Defense First Team). Kon\xc4\x8dal je tudi na drugem mestu na glasovanju za  najbolj koristnega igralca lige za Shaquillom O'Nealom. Ekipno so dosegli 50 zmag (in postavili rekord fran\xc5\xa1ize) in ponovno bili izlo\xc4\x8deni v prvem krogu kon\xc4\x8dnice, tokrat s strani [Portland Trail Blazers|Portlanda]].\n_START_SECTION_\nSezona 2000-2001\n_START_PARAGRAPH_\nV naslednji sezoni je Kevin ponovil dose\xc5\xbeek vsaj 20 to\xc4\x8dk, 10 skokov in 5 podaj in 9. novembra postal Minnesotin najbolj\xc5\xa1i strelec vseh \xc4\x8dasov. Ekipa je bila tudi v tej sezoni kaznovana zaradi nepravilnega podpisovanja pogodb in tako nesposobna obkro\xc5\xbeit Kevina z mladim talentom in globino na klopi. \xc5\xa0e peti\xc4\x8d zaporedoma je ekipa bila izlo\xc4\x8dena v prvem krogu kon\xc4\x8dnice.\n_START_SECTION_\nSezona 2001-2002\n_START_PARAGRAPH_\nKevin je v sezoni 2001-2002 dosegal 21.2 to\xc4\x8dk, 12.1 skokov in 5.1 podaj na tekmo. Postal je \xc5\xa1ele peti igralec, ki mu je  uspelo dose\xc4\x8di povpre\xc4\x8dje 20,10,5 tri sezone zapored. Glasovan je bil v drugo ekipo (All-NBA Second Team) in v prvo obrambno ekipo (All-Defense First Team). 25. januarja je postal ekipni najbolj\xc5\xa1i podajalec vseh \xc4\x8dasov. Potem ko je bil izlo\xc4\x8den iz tekme 4. februarja se je kon\xc4\x8dal njegov niz tekem z dvo\xc5\xa1tevil\xc4\x8dnim to\xc4\x8dkovnim izkupi\xc4\x8dkom. Skupaj je bilo 338 tekem, kar je bil 8. najdalj\xc5\xa1i niz v NBA. Ekipa je ponovno zmagala 50 tekem in bila izlo\xc4\x8dena v prvem krogu kon\xc4\x8dnice, tokrat so jih porazili Mavericksi.\n_START_SECTION_\nSezona 2002-2003\n_START_PARAGRAPH_\nV sezoni 2002-2003 je Kevin dominiral in dosegal 23 to\xc4\x8dk, 13.4 skokov, 6 podaj in 40 minut na tekmo ob metu iz igre 50.2%. Tako se je v zgodovino vpisal ob Larryja Birda, kot igralcu ki mu je uspelo 20,10,5 \xc5\xa1tiri sezone zapored in je bil prvi igralec po Larryju ki se mu je uspelo uvrstiti med najbolj\xc5\xa1ih 15 po to\xc4\x8dkah, skokih in podajah. Glasovan je bil v prvo ekipo (All-NBA First Team) in prvo obrambno ekipo (All-Defense First team). Kon\xc4\x8dal je na drugem mestu v glasovanju za najkoristnej\xc5\xa1ega igralca  in obrambnega igralca leta (Defensive Player of the Year). Bil pa je glasovan za MVPja all-star tekme, potem ko je dosegel 37 to\xc4\x8dk, 9 skokov in 5 ukradenih \xc5\xbeog. Garnett je ekipo povedel do rekordnih 51 zmag, a je ekipa klonila v prvem krogu kon\xc4\x8dnice \xc5\xa1e sedmi\xc4\x8d zapored.\n_START_SECTION_\nSezona 2003-2004\n_START_PARAGRAPH_\nV  sezoni 2003-2004 je ekipa pridobila igralca  Latrell Sprewella  in  Sam Cassella, da bi pomagala Kevinu pri napadu. Potezi sta obrodili sadova, saj so Timberwolvsi kon\xc4\x8dno imeli uspe\xc5\xa1no leto. Ekipa je zmagala rekordnih 58 tekem in Kevin je bil glasovan za najkoristnej\xc5\xa1ega igralca lige.  Bil je tudi izbran v prvo ekipo  (All-NBA First Team) in prvo obrambno ekipo (All-Defense First Team). Vodil je tudi ligo z 13.9 skoki na tekmo in v skupnih to\xc4\x8dkah. S tem je postal prvi igralec v 29 letih, da je vodil NBA v obeh kategorijah. V prvem krogu kon\xc4\x8dnice so se kon\xc4\x8dno prebili in premagali Denver Nuggets z 4-1, v drugem krogu so premagali Sacramento Kings 4-3, ampak so zgubili proti Lakersom v zahodnem finalu 4-3.\n_START_SECTION_\nSezona 2004-2005\n_START_PARAGRAPH_\nV sezoni 2004-2005 je Garnett postal edini igralec v zgodovini, ki mu je uspelo povpre\xc4\x8dje 20,10,5 6 zaporednih sezon, ko je dosegel 22.2 to\xc4\x8dk, 13.5 skokov in 5.7 podaj na tekmo. Izvoljen je bil v All-star selekcijo, v drugo ekipo lige (All-NBA second team), v prvo obrambno ekipo (All-Defensive first team). Kljub temu so Timberwolvsi stopili korak nazaj in imeli rekord 44-38 in se tako niso uvrstili v kon\xc4\x8dnico.\n_START_SECTION_\nSezona 2005-2006\n_START_PARAGRAPH_\nPoleti 2005 sta iz ekipe od\xc5\xa1la Sprewell in Cassell in Timberwolvsi so te\xc5\xbeko na\xc5\xa1li zamenjavi in tako Kevin v sezoni 2005-2006 ni dobil konsistente podpore. Zato Timberwolvsi niso nadaljevi lanskoletnega uspeha in dosegli le 33 zmag.  Kevin je v tej sezoni bil izbran v All-star selekcijo in v drugo obrambno ekipo lige (All-defensive second team).\n_START_SECTION_\nSezona 2006-2007\n_START_PARAGRAPH_\nV sezoni 2006-2007 je ekipa \xc5\xa1e bolj nazadovala in dosegla le 32 zmag. Kevin je bil izvoljen v tretjo ekipo lige (All-NBA third team), drugo obrambno ekipo (All-Defensive second team) in ponovno v All-star selekcijo.\n_START_SECTION_\nMenjava(2007)\n_START_PARAGRAPH_\nKo se je kon\xc4\x8dala sezona so se Timberwolvsi soo\xc4\x8dili z dejstvom da bodo morali menjati 31-letni obraz fran\xc5\xa1ize, \xc4\x8de \xc5\xbeelijo postati bolj\xc5\xa1i. Zahtevali so nemogo\xc4\x8de in oglasili so se Boston Celticsi, ki so za Kevina Garnetta ponudili 7 igralcev. S Celticsi je podpisal \xc5\xa1e triletni podalj\xc5\xa1ek, tako je skupno pogodba bila sklenjena za 5 let. Menjava je zdru\xc5\xbeila Kevin Garnetta, Paul Piercea in Ray Allena, kateri so takoj dobili naziv \xc2\xbbThe big three\xc2\xab. Na tiskovni konferenci je Kevin rekel, da je to verjetno njegova najbolj\xc5\xa1a mo\xc5\xbenost da dobi prstan.\n_START_SECTION_\nSezona 2007-2008\n_START_PARAGRAPH_\nCelticsi so se z lahkoto prebili skozi sezono 2007-2008 in na koncu imeli rekord 66-16 (fran\xc5\xa1izin najbolj\xc5\xa1i rekord vse od leta 85-86). Garnett je bil nagrajen z njegovim prvim naslovom obrambnega igralca leta (Defensive Player of the Year), ter bil izvoljen v prvo ekipo lige ( All-NBA first team) in prvo obrambno ekipo (All-Defensive first team). Izbran je bil \xc5\xa1e na njegovo 11 All-star tekmo, in sicer kot najbolj glasovan igralec lige, a zaradi bolezni ni zaigral. 8. marca je postal 32. igralec ki je dosegel 20,000 to\xc4\x8dk v karieri. V kon\xc4\x8dnici so Celticsi najprej premagali Hawkse, nato Lebrona in Cavalierse in potem \xc5\xa1e Detroit Pistonse v finalu [[Vzhodna konferenca(NBA)|vzhodne konference]. V finalu NBA je bil obnovljen zgodovinski dvoboj Lakers vs. Celtics. Finale so zmagali v \xc5\xa1estih tekmah.\n_START_SECTION_\nSezona 2008-2009\n_START_PARAGRAPH_\nV sezoni 2008-2009 so nadaljevali kjer so ostali in Kevin je prvi\xc4\x8d v karieri moral braniti naslov prvaka. Bil je \xc5\xa1e 12. leto zapored izvoljen v All-star tekmo, ter v prvo obrambno ekipo (All-Defensive first team). V sezoni je  imel povpre\xc4\x8dje dvojnega dvoj\xc4\x8dka. Ampak sredi februarja si je po\xc5\xa1kodoval koleno in igral samo \xc5\xa1e v 4 tekmah to sezono, ter tako odigral le 57 tekem. Brez njega so Celticsi pri\xc5\xa1li v kon\xc4\x8dnico a izgubili proti Orlando Magicu v drugem krogu.\n_START_SECTION_\nSezona 2009-2010\n_START_PARAGRAPH_\nGarnett se je zdrav vrnil v sezono 2009-2010, kjer je pomagal Bostonu do dominantnega za\xc4\x8detka, a so po\xc5\xa1kodbe kmalu terjale svoj davek in je moral Kevin odsedeti 13 tekem. Tako je Boston padel na 4 mesto vzhodne konference. Ko se je za\xc4\x8dela kon\xc4\x8dnica je bil Kevin ponovno zdrav in Boston je do\xc5\xbeivel eksplozijo. Premagali so Heat v prvem krogu, Cavalierse v drugem, Magic v vzhodnem finalu in se ponovno pomerili z Lakersi v finalu lige. V finalu so brez Kendricka Perkinsa izgubili 4-3.  V sezoni je Kevin bil izbran v All-star selekcijo.\n_START_SECTION_\nSezona 2010-2011\n_START_PARAGRAPH_\nV sezoni 2010-2011 je bil Kevin Garnett ponovno izvoljen v All-star ekipo, a prvi\xc4\x8d po letu 2006 ni bil izvoljen v prvo peterko. Izbran je bil tudi v prvo obrambno ekipo (All-Defensive first team). Celticsi so ponovno pri\xc5\xa1li v kon\xc4\x8dnico, kjer so zmagali Knickse 4-0 in potem izgubili proti Miami Heatu.\n_START_SECTION_\nUSA ko\xc5\xa1arka\n_START_PARAGRAPH_\nPridru\xc5\xbeil se je dr\xc5\xbeavni ekipi leta 2000 in skupaj z Ray Allenom, Vince Carterjem, Jason Kiddom in drugimi osvojil zlato medaljo na olimpijskih igrah . Med tekmovanjem je Kevin dosegal 10.8 to\xc4\x8dk in 9.1 skokov na tekmo, ter s skoki vodil tekmovanje. Bil je tudi povabljen v ekipo leta 2004 a se ni priklju\xc4\x8dil zaradi poroke s svojo punco."